Bør jeg dra ut støpslet på alt elektrisk utstyr som ikke er i bruk?
Når apparatet ikke er tilkoblet strøm er sannsynligheten for brann minimal. Du er altså tryggere jo mer du trekker ut! Vær spesielt oppmerksom på utstyr som inneholder varmeelementer slik som kaffetrakter, vannkoker, brødrister, hårføner og strykejern. I tillegg bør du trekke ut batteriladere når du er ferdig med å lade utstyret. Et alternativ til å trekke ut støpselet kan være å montere tidsur eller en bryter som skrur av strømmen. Da sliter du mindre på stikkontakten og støpselet.